ଦୁର୍ଗମ ଅଞ୍ଚଳରେ ନୂତନ କ୍ୟାମ୍ପ ବସାଯିବ\nକୋରାପୁଟ/ମାଲକାନଗିରି, ୧୬।୧୨(ସ୍ବ.ପ୍ର./ଡି.ଏନ୍.ଏ.) ଛତିଶଗଡ଼ର ୬୦ରୁ ଊର୍ଦ୍ଧ୍ୱ ମାଓବ\nଦୁର୍ଗମ ଅଞ୍ଚଳରେ ନୂତନ କ୍ୟାମ୍ପ ବସାଯିବ\t December 10th, 00:00 AM December 10th, 00:00 AM\nକୋରାପୁଟ/ମାଲକାନଗିରି, ୧୬।୧୨(ସ୍ବ.ପ୍ର./ଡି.ଏନ୍.ଏ.) ଛତିଶଗଡ଼ର ୬୦ରୁ ଊର୍ଦ୍ଧ୍ୱ ମାଓବାଦୀ କୋରାପୁଟ ଓ ମାଲକାନଗିରି ଜିଲା ସୀମାନ୍ତରେ ପ୍ରବେଶ କରିଛନ୍ତି। ସେମାନଙ୍କୁ ଦମନ କରିବା ପାଇଁ ବିଏସ୍ଏଫ୍ ଅପରେସନ ଆରମ୍ଭ କରିସାରିଛି। ଶନିବାର ସନ୍ଧ୍ୟାରେ କୋରାପୁଟସ୍ଥିତ ମୁଖ୍ୟ କାର୍ଯ୍ୟାଳୟରେ ଆୟୋଜିତ ଖବରଦାତା ସମ୍ମିଳନୀରେ ବିଏସ୍ଏଫ୍ ଏଡିଜି ଅରୁଣ କୁମାର ଏହି ସୂଚନା ଦେଇଛନ୍ତି। ଅବିଭକ୍ତ କୋରାପୁଟରେ ବିଏସ୍ଏଫ୍ ମୁତୟନ ହେବାର ୭ ବର୍ଷ ପରେ ଏବେ ଏଠାରେ ମାଓବାଦୀ ଗତିବିଧି କମିବାରେ ଲାଗିଛି। ରାୟଗଡ଼ା ଓ ନବରଙ୍ଗପୁର ଜିଲାରେ ମାଓବାଦୀଙ୍କ ଗତିବିଧି ପ୍ରାୟ ବନ୍ଦ ରହିଛି। ତେବେ କୋରାପୁଟ ଜିଲାର ମାଛକୁଣ୍ଡ, ମାଲକାନାଗିରି ଜିଲାର ବିଚ୍ଛିନ୍ନାଞ୍ଚଳ ଓ ସୀମାନ୍ତ ସୁକ୍ମାରେ ମାଓବାଦୀଙ୍କ କାର୍ଯ୍ୟକଳାପ ଜାରି ରହିଥିବା ସେ ସ୍ବୀକାର କରିଛନ୍ତି। ସରକାରୀ ଯୋଜନା ପହଞ୍ଚତ୍ନଥିବା ଓଡିଶା, ଛତିଶଗଡ ଓ ଆନ୍ଧ୍ରର ସୀମାନ୍ତ ଅଞ୍ଚଳରେ ମାଓବାଦୀ ଗତିବିଧି ରହିଥିବାରୁ, ଆଗାମୀ ଦିନରେ ବିଏସ୍ଏଫ୍ର କ୍ୟାମ୍ପ ପ୍ରତିଷ୍ଠା ସହ ସେଠାରେ ଗ୍ରେହାଉଣ୍ଡ ତାଲିମ ନେଇଥିବା ଯବାନଙ୍କୁ ମୁତୟନ କରାଯିବ। ମାଓବାଦୀ ମୁକ୍ତ ହୋଇଥିବା ସ୍ଥାନରୁ କ୍ୟାମ୍ପ ହଟାଇ ଏହି ଦୁର୍ଗମ ଅଞ୍ଚଳରେ ବିଏସ୍ଏଫ୍ ମୁତୟନ କରାଯିବ। ମାଓବାଦୀ ଦମନ ପାଇଁ ଅଧିକ ଫୋର୍ସ ଦରକାର ନାହଁି ବୋଲି ଏଡିଜି ଅରୁଣ କୁମାର କହିଛନ୍ତି। ଦୁଇଦିନ ତଳେ ମାଲକାନଗିରି ସୀମାନ୍ତରେ ମାଓବାଦୀଙ୍କ ସହ ମୁହାଁମୁହିଁ ବେଳେ ଛତିଶଗଡ଼ର ୨ ଜଣ ସିଆରସି ର଼୍ୟାଙ୍କର ମାଓବାଦୀ ଧରାପଡ଼ିଥିଲେ। ସେମାନଙ୍କୁ ଜେରା ବେଳେ ଜଣାପଡ଼ିଛି ଯେ ଛତିଶଗଡ଼ର ୬୦ରୁ ଊର୍ଦ୍ଧ୍ୱ ମାଓବାଦୀ ଚିତ୍ରକୋଣ୍ଡାର ଜନ୍ତାପାଇ, ବଡପଦା ଭଳି ବିଚ୍ଛିନ୍ନାଞ୍ଚଳ ଓ ମାଛକୁଣ୍ଡ, ଅନକାଡେଲିର ଆନ୍ଧ୍ର ସୀମାନ୍ତରେ ପ୍ରବେଶ କରିଛନ୍ତି। ମାଓବାଦୀ ଦମନ ନେଇ ଜାନୁଆରୀ ୫ରେ ରାଜ୍ୟ ସରକାରଙ୍କ ସହ ବିଏସ୍ଏଫ୍ର ଗୁରୁତ୍ୱପୂର୍ଣ୍ଣ ବୈଠକ ହେବା ନେଇ ସେ ସୂଚନା ଦେଇଥିଲେ। ଏହାପରେ ସେ ମାଲକାନାଗିରି ଜିଲା ବଡ଼ପଡ଼ା ବିଏସ୍ଏଫ୍ କ୍ୟାମ୍ପ ଓ ଗୁରୁପ୍ରିୟା ସେତୁ ପରିଦର୍ଶନ କରିଥିଲେ। ଜାନବାଇରେ ନିର୍ମାଣାଧୀନ ଗୁରୁପ୍ରିୟା ସେତୁ ମାର୍ଚ୍ଚ ସୁଦ୍ଧା ଶେଷ ହେବ। ଏହାପରେ ମାଓବାଦୀ ଦମନରେ ଆମକୁ ଆହୁରି ସୁବିଧା ହେବ ବୋଲି ସେ କହିଛନ୍ତି। ଗସ୍ତ ସମୟରେ ଅନ୍ୟମାନଙ୍କ ମଧ୍ୟରେ ବିଏସ୍ଏଫ୍ ଆଇଜି ଅଶ୍ୱିନୀ ସିଂ, ଡିଆଇଜି ଏ. ଶ୍ରୀନିବାସ, ବିଏସ୍ଏଫ୍ ଗୁଇନ୍ଦା ଡିଆଇଜି ଜୟଚନ୍ଦ୍ର ନାୟକ ଉପସ୍ଥିତ ଥିଲେ ।
